Ciljanje proteina
Ciljanje proteina ili sortiranje proteina je biološki mehanizam pomoću kojeg se proteini transportuju na odgovarajuća odredišta unutar ili izvan ćelije.Proteini mogu biti ciljani na unutrašnji prostor organele, različite unutarćelijske membrane, plazmamembranu ili na vanjski prostor ćelije putem sekrecije. Ovaj proces isporuke usmjeravaju informacije sadržane u samom proteinu. Ispravno sortiranje ključno je za ćeliju; greške ili disfunkcija u sortiranju povezani su s više bolesti.